 NA WINNIE ONYANDO GAVANA wa Nairobi Johnson Sakaja amepiga marufuku wachuuzi wanaotandaza bidhaa zao nje ya maduka makubwa na kando ya barabara hivyo kutatiza shughuli za kawaida katikati mwa jiji. Akizungumza Jumatano baada ya kukutana na maafisa wa idara ya ulinzi, Gavana huyo alisema kuwa hatua hiyo inalenga kuboresha sura ya jiji kama ilivyo kwenye manifesto yake. “Lazima jiji liwe na utaratibu. Hii ndiyo maana ninapiga marufuku uuzaji wa bidhaa kwenye veranda na kando ya barabara kuanzia kesho Alhamisi,” akasema gavana Sakaja. Haya yanajiri siku chache tu baada ya wachuuzi wa mayai na ‘smokies‘ kufurushwa kimadharau na maafisa wa kanjo, jambo lililomfanya gavana huyo kuwafidia mahasla hao. Vitendo vya baadhi ya maafisa hao vimekuwa vikilaaniwa kutokana na jinsi wanavyowafurisha wafanyabiashara bila huruma. Hata hivyo, Bw Sakaja amewahimiza maafisa hao kutekeleza wajibu wao bila uoga. Baadhi ya raia wamekuwa wakilalamika kutokana na wachuuzi hao kujazana na kusababisha misongamano katika barabara za katikati mwa jiji. You can share this post!  Be our fan Follow us Join us Subscribe our newsletter to stay updated © Copryright 2023 Taifa Leo. All Rights Reserved  